बीएलओ मतदान केंद्रों पर नाम जोड़ने का कार्य करेंगे
जिले के बीएलओ आज 11 मार्च को मतदान केन्द्रों पर नाम जोड़ेंगे
भास्करन्यूज | जालोर
जालोरविधान सभा क्षेत्र में युवा पंजीकरण महोत्सव के तहत 4 11 मार्च को सभी मतदान केन्द्रों पर बीएलओ उपस्थित रहकर नाम जोडने के लिए आवश्यक प्रपत्र-6 भरने के साथ ही अभियान के तहत आवश्यक कार्यवाही करेंगे। जालोर के निर्वाचक रजिस्ट्रीकरण अधिकारी राजेन्द्रसिंह सिसोदिया ने सभी बीएलओ को निर्देशित किया कि युवा पंजीकरण महोत्सव के तहत 4 11 मार्च को सवेरे 10 से शाम 6 बजे तक मतदान केन्द्रों पर उपस्थित रहकर पात्र युवाओं के नाम मतदाता सूचियों में जोड़े जाने के लिए प्रपत्र-6 भरवाए। मतदाताओं के पंजीयन के लिए संचालित युवा पंजीकरण महोत्सव के तहत इस विशेष शिविर के दिन संबंधित ग्राम पंचायत के पटवारी, ग्राम सेवक, स्वयं सहायता समूह, एएनएम, भू-अभिलेख निरीक्षक(सुपरवाइजर), ग्राम पंचायत में नियुक्त लिपिक, आंगनवाड़ी कार्यकर्ता, आशा सहयोगिनी एवं सहायिका उपस्थित रहकर आवेदन पत्र भरवाकर आवंटित लक्ष्य अर्जित करेंगे। मतदान केन्द्र के संस्था प्रधान शिविर के दिन विद्यालय कार्यालय को खुला रखकर आवश्यक व्यवस्थाएं सुनिश्चित करेंगे।
जिलामजिस्ट्रेट कारागृह का निरीक्षण किया : जिलामजिस्ट्रेट अनिल गुप्ता ने शुक्रवार को जिला कारागृह का निरीक्षण किया तथा आवश्यक व्यवस्थाओं की जांच करते हुए बंदियों से मुलाकात कर उनकी समस्याओं को भी सुना। उप कारापालक गंगाराम चौधरी ने जिला मजिस्ट्रेट को निरीक्षण के दौरान विभिन्न कार्यों के संबंध में आवश्यक जानकारी दी।
hin_Deva hin_Deva bho_Deva hin_Deva hin_Deva